ஆத்ம ஜயம் - ஏனைய கவிதைகள்

கண்ணில் தெரியும் பொருளினைக் கைகள் 
 கவர்ந்திட மாட்டாவோ? - அட, 
 மண்ணில் தெரியுது வானம், அதுநம் 
 வசப்பட லாகாதோ? 
 எண்ணி யெண்ணிப்பல நாளு முயன்றிங் 
 கிறுதியிற் சோர்வோமோ? - அட, 
 விண்ணிலும் மண்ணிலும், கண்ணிலும் எண்ணிலு 
 மேவு பரா சக்தியே. 
 என்ன வரங்கள், பெருமைகள், வெற்றிகள், 
 எத்தனை மேன்மைகளோ - 
 தன்னைவென் றாலவை யாவும் பெறுவது 
 சத்திய மாகுமென்றே 
 முன்னை முனிவர் உரைத்த மறைப்பொருள் 
 முற்று முணர்ந்தபின்னும் 
 தன்னைவென் றாளும் திறமை பெறாதிங்குத் 
 தாழ்வுற்று நிற்போமோ? 
 கண்ணில் தெரியும் பொருளினைக் கைகள் 
 கவர்ந்திட மாட்டாவோ? - அட, 
 மண்ணில் தெரியுது வானம், அதுநம் 
 வசப்பட லாகாதோ? 
 எண்ணி யெண்ணிப்பல நாளு முயன்றிங் 
 கிறுதியிற் சோர்வோமோ? - அட, 
 விண்ணிலும் மண்ணிலும், கண்ணிலும் எண்ணிலு 
 மேவு பரா சக்தியே. 
 என்ன வரங்கள், பெருமைகள், வெற்றிகள், 
 எத்தனை மேன்மைகளோ - 
 தன்னைவென் றாலவை யாவும் பெறுவது 
 சத்திய மாகுமென்றே 
 முன்னை முனிவர் உரைத்த மறைப்பொருள் 
 முற்று முணர்ந்தபின்னும் 
 தன்னைவென் றாளும் திறமை பெறாதிங்குத் 
 தாழ்வுற்று நிற்போமோ?